अशिक्षा और एकजुटता में कमी ही पिछड़ेपन का कारण : तुलसी यादव
अहीर/यादवउत्थान समिति के तत्वावधान में कलिगा ग्राम के पुजार बगीचा में सामाजिक होली मिलन सह वनभोज का आयोजन किया गया। अध्यक्षता विनोद गोप ने की। जिलाध्यक्ष तुलसी यादव ने दीप जलाकर कार्यक्रम का शुभारंभ किया।
उन्होंने कहा कि अशिक्षा और आपसी एकता में कमी ही हमारे पिछड़ेपन का कारण है। हमें एक साथ मिलकर लड़ाई लड़नी है। अलग-अलग समाज को बांटने वालों को कड़ा संदेश देना है। जो भी व्यक्ति समाज में फुट डालने का प्रयास करेगा, समाज उसका बहिष्कार करेगी। प्रोफेसर भूषण महतो ने कहा कि कलिगा ग्राम के युवाओं का सामाजिक जागरूकता का प्रयास रंग लाएगा। शिवदयाल गोप ने कहा कि जब-जब युवा जागा है। तब-तब परिवर्तन की बयार बही है। अधिवक्ता मनरखन गोप, मनु गोप, चंद्रलेखा देवी, रमेश गोप, चंद्रमोहन यादव, कुंवर राम गोप, लोहरमैन गोप, दिनेश महतो सहित अन्य लोगों ने भी संबोधित कर समाज को मजबूत करने के लिए एकजुट होने का आह्वान किया। मौके पर ललिता देवी, राजमोहन गोप, भरत राम गोप, अशोक यादव, महावीर यादव, बलराम यादव, सुखदेव गोप, प्रद्युम्न गोप, पुरुषोत्तम गोप, दुखन गोप, राजू गोप, पवन गोप, देवी गोप, मंजू देवी, उर्मिला देवी, बसंती देवी, कमला देवी आदि मौजूद थे।
hin_Deva awa_Deva hin_Deva